કવિ જાણે હીરામનને અંતિમ વાર આવકારે છે. પછી યાદ અપાવે છે એ બધી વાતો જે આપણે ફિલ્મ ‘ તીસરી કસમ ‘ માં જોઈ ચુક્યા છીએ. ફિલ્મમાં હીરામન ( રાજકપૂર ) જ્યારે એના બળદને હાંકવા લાઠી ઉગામે છે ત્યારે હીરાબાઈ ( વહીદા રહેમાન ) એના ફેનુગિલાસી ( ગ્રામોફોનની રેકર્ડમાંથી નીકળતો હોય તેવો ! ) મંજુલ અવાજે કહે છે, ‘ મારો મત ! ‘ અને હીરામનનો ઉગામેલો હાથ કોઈક સમ્મોહનની અસર હેઠળ હવામાં થીજી જાય છે ! હીરામનને વારતી વખતે હીરાબાઈનો ચહેરો જે ભાવ દર્શાવે છે એમાં પ્રાણીમાત્ર પ્રત્યેની ભારોભાર મમતા ઉપરાંત પણ ઘણું બધું છે !